| *Limanda aspera*Limanda áspera |
| --- |
| Debuxo de *Limanda aspera* de 1906 |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Actinopterygii |
| Subclase: | Neopterygii |
| Infraclase: | Teleostei |
| Superorde: | Acanthopterygii |
| Orde: | Pleuronectiformes |
| Suborde: | Pleuronectoidei |
| Familia: | Pleuronectidae |
| Subfamilia: | Pleuronectinae |
| Xénero: | *Limanda* |
| Especie: | ***L. aspera*** |

 |
| Nome binomial |
| *Limanda aspera*(Pallas, 1814) |

***Limanda aspera*** é un peixe teleósteo da orde dos pleuronectiformes, familia dos pleuronéctidos e subfamilia dos pleuronectinos, unha das seis que integran o xénero *Limanda*,, que é coñecido en galego como **limanda áspera**.

É un peixe mariño, demersal, oceanódromo, de importancia comercial, de até 49 cm de lonxitude, que habita sobre fondos areosos pouco profundos nas costas do Pacífico norte, desde as de Corea e do mar do Xapón até as do mar de Okhotsk, o mar de Bering e as da costa occidental da illa de Vancouver, na Columbia Británica (Canadá).

Taxonomía
---------

### Descrición

A especie foi descrita en 1814 polo zoólogo alemán, residente en Rusia, Peter Simon Pallas, baixo o nome de *Pleuronectes asper*.

### Sinónimos

Ademais de polo nome actualmente válido, e polo orixinario que lle deu Pallas, a especie coñécese tamén polo sinónimo *Limanda asprella* Hubbs, 1915.

### Etimoloxía

O nome *limanda*, que Linneo empregou como nome específico (e que despois adoptou Gottsche para o xénero por el creado, e no que actualmente se sitúa esta especie) é un termo do latín científico tirado do francés *limande* "limanda", que á súa vez deriva do francés antigo *lumande*, e este do latín *lima*, "lima" (utensilio dos carpinteiros), ao que lle engadiu o sufixo *-ande*; estes peixes serían así denominado a causa da rugosidade da súa pel, no sentio de que era 'boa para limar'.

O nome específico, *asperus* é un substantivo do latín científico derivado do adxectivo latíno, *asper, -ĕra, -ĕrum*, á súa vez derivado do verbo *aspero*, "poñer áspero", "poñer rugoso", en alusión á pel rugosa típica da cara superior das especies do xénero *Limanda*.

Características
---------------

Fotografía de Limanda áspera cunha cinta métrica, para comprobar o seu tamaño.
A limanda áspera ten un corpo deprimido, ovalado; a boca é pequena, co fociño pouco pronunciado; os seus ollos son moderadamente grandes e están moi próximos entre si.

A máxima lonxitude rexistrrada da especie foi de 49 cm, aínda que o tamaño medio dos espécimes capturados é de 33,5 cm.

O peso máximo rexistrado alcanzou 1,7 kg.

A columna vertebral está formada por de 39 a 40 vértebras. A aleta dorsal está sostida por de 61 a 69 raios, e a anal por de 48 a 58 raios. A aleta dorsal orixínase por riba da parte posterior do ollo superrios. A aleta caudal é arredondada, e as pectorais rematan en punta.

A coloración da cara superior do corpo vai da verde oliva á parda, con manchas escuras; as aletas dorsal e anal son amareladas en ambos os lados do corpo, con tenues bandas escuras e unha estreita liña escura na base.

O corpo está recuberto de escamas ásperas en ambos os lados do corpo.

Bioloxía
--------

Cara superior ou pigmentada.
Cara inferior ou cega.
### Hábitat e distribución

*Limanda aspera* é un peixe mariño, demersal, oceanódromo, que habita sobre fondos areosos pouco profundos nas costas do Pacífico norte, desde as de Corea e do mar do Xapón até as do mar de Okhotsk, o mar de Bering e do *Barkley Sound*, accidente mariño localizado na costa occidental da illa de Vancouver, na Columbia Británica (Canadá).

### Papel no ecosistema

A limanda áspera ocupa un nivel trófico moderadamente alto na cadea alimentaria.

#### Alimentación

A dieta dos adultos consiste principalmente en organismos zoobentónicos, como vermes poliquetos, anfípodos, así como hidrozoos, moluscos e ofiúras.

#### Predadores

Pola súa parte, a limanda áspera sofre depredación por parte de peixes como algúns da familia dos cotíidos, do halibut do Pacífico (*Hippoglossus stenolepis*), o bacallau do Pacífico (*Gadus macrocephalus*) e a palmeta do Pacífico (*Atheresthes stomias*).

### Lonxevidade

A idade máxima rexistrada é de anos .

Pesca e usos
------------

### Pesca

*Limanda aspera* é obxecto de pesca comercial nas áreas de pesca 61 e 67 (Pacífico noroeste e nordeste, respectivamente). As súas capturas efectúanse sobre todo con artes de arrastre. Nas décadas de 1960 e 1970 recuperáronse altas taxas de pesca, e na actualidade considérase non se considera que a especie non está sometida a sobrepesca; a súa biomasa no mar de Bering estímase que é alta e estábel, por riba do seu nivel de mantemento da poboación.

As súas capturas medias entre 1998 e 2010 foron de 94.000 t, cun récord de 148.894 t en 2008, que representou a captura anual máis alta en 11 anos.

### Uso

A limanda áspera comercialízase conxelada, e consómese frita, asada ao forno ou en microondas.

Notas
-----

1. 1 2 3  *Limanda aspera* (Pallas, 1814) no WoRMS.
2. ↑  *Limanda* Gottsche, 1835 no WoRMS.
3. 1 2  Lahuerta Mouriño, Fernando e Francisco X. Vázquez Álvarez (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8, p. 82.
4. ↑  "Limande". *Trésor de la Langue Française informatisé*. Consultado o 2021-03-16.
5. ↑  Webster's New International English Dictionary. Webster. 2012.
6. ↑  *áspero, -ra* no DRAE.
7. 1 2 3 4 5 6 7  *Limanda aspera* (Pallas, 1814) en FishBase.
8. 1 2 3 4 5 6 7 8  Yellowfin Sole (*Limanda aspera*) en FishWatch. National Marine Fisheries Service.
9. ↑  Fadéev, N. S. (1971): *Biology and fisheries of the Pacific Ocean flatfishes*. Vladivostok, Russia: Dal'izdat.
10. ↑  Bykov, V. P. (1983): *Marine Fishes: Chemical composition and processing properties*. New Delhi, India: Amerind Publishing Co. Pvt. Ltd.
11. ↑  Fadéev, N. S. (2005): *Guide to biology and fisheries of fishes of the North Pacific Ocean*. Vladivostok, Russia: TINRO-Center.
12. ↑  Craig, P. C. (1984): "Fish use of coastal waters of the Alaskan Beaufort Sea: a review. *Trans. Am. Fish. Soc*. **113** (3): 265-282.
13. ↑  Hart, J. L. (1973): "Pacific fishes of Canada". *Bull. Fish. Res. Board Can*. 180.
14. ↑  Munk, K. M. (2001): "Maximum ages of groundfishes in waters off Alaska and British Columbia and consideration of age determination". *Alaska Fish. Res. Bull*. **8** (1): 12-21.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Limanda aspera Modificar a ligazón no Wikidata*** |

### Bibliografía

* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Cooper, J. A. & F. Chapleau (1998): "Monophyly and intrarelationships of the family Pleuronectidae (Pleuronectiformes), with a revised classification". *Fish. Bull.* **96** (4): 686-726.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. *et al*. editores: *European register of marine species: a check-list of the marine species in Europe and a bibliography of guides to their identification*. París: Collection Patrimoines Naturels, 50. Muséum national d'Histoire naturelle. ISBN 2-85653-538-0.

### Outros artigos

* Pleuronectiformes
* Pleuronéctidos
* *Limanda*

### Ligazóns externas

* *Limanda aspera* na EOL.

|  |  |
| --- | --- |
| Control de autoridades | 
* Wd: Q1545836
* EBID: ID

 |

|  |  |
| --- | --- |
| Identificadores taxonómicos | 
* EUNIS: 122621
* FishBase: 520
* GBIF: 5213950
* iNaturalist: 223674
* IRMNG: 10424527
* ITIS: 172907
* IUCN: 158631834
* NCBI: 195624
* WoRMS: 254562

 |

|  |  |
| --- | --- |
| Identificadores | 
* UMLS: C0329994
* UNII: 3F923843FQ

 |